《刘公瑞閒居六咏 其六 书窗梅月》
明代·张宁

东阁梅开绕画阑，娟娟霜月下诗坛。山河有影冰轮满，风露无声玉树寒。

歌罢霓裳人不见，梦回首鸟思无端。却怜此夕孤窗月，纸帐香消独自看。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。